b'\n_START_ARTICLE_\nKriptodenarnica\n_START_SECTION_\nOBLIKE KRIPTO DENARNIC\n_START_PARAGRAPH_\nKriptodenarnice obstajajo v razli\xc4\x8dnih oblikah, ki omogo\xc4\x8dajo razli\xc4\x8dne na\xc4\x8dine shranjevanja kriptovalut. Lo\xc4\x8dimo jih v tri kategorije. Programsko opremo (software), strojno opremo (hardware) in papirne denarnice.\n_START_SECTION_\nDENARNICE KOT DEL PROGRAMSKE OPREME\n_START_PARAGRAPH_\nNajbolj priljubljene so kriptodenarnice v obliki aplikacije, ki si jih uporabniki nalo\xc5\xbeijo na svoje naprave (telefon, ra\xc4\x8dunalnik), do nekaterih pa je mo\xc5\xbeno dostopati tudi prek spleta.\xc2\xa0 Razlikujemo:_NEWLINE_- Kriptodenarnice kot aplikacije nalo\xc5\xbeene na ra\xc4\x8dunalnik, so dostopne zgolj iz ra\xc4\x8dunalnika, na katerega so bile nalo\xc5\xbeene. Predstavljajo visoko stopnjo varnosti, saj je dostop do kriptovalute mogo\xc4\x8d le imetniku naprave in zasebnega klju\xc4\x8da, ogro\xc5\xbeajo pa jih hekerski napadi in virusi, zato je potrebno redno posodabljati ra\xc4\x8dunalni\xc5\xa1ko programsko opremo, prav tako pa tudi aplikacijo samo._NEWLINE_- Spletne kriptodenarnice so dostopne preko oblaka iz katere koli ra\xc4\x8dunalni\xc5\xa1ke naprave. Tovrstne kriptodenarnice so lahko dostopne, vendar pa so\xc2\xa0privatni klju\xc4\x8di shranjeni tudi na spletu in pod nadzorom tretje osebe (podjetja, ki ima aplikacijo v lasti). V tem primeru obstaja ve\xc4\x8dje tveganje hekerskega napada ali kraje._NEWLINE_- Mobilne kriptodenarnice so izredno lahko dostopne in preprostej\xc5\xa1e, zaradi omejenega prostora na telefonu. Predvsem so namenjene vsakodnevni uporabi, kot so nakupi v trgovinah, manj pa so primerne za shranjevanje ve\xc4\x8djih vsot, saj je tveganje za zlorabo tak\xc5\xa1ne oblike kriptodenarnice veliko ve\xc4\x8dje (npr. v primeru kraje mobilnega telefona)._NEWLINE_DENARNICE KOT DEL STROJNE OPREME_NEWLINE_Tovrstne denarnice so primerne za shranjevanje ve\xc4\x8djih vsot kriptovalut. Razlog za to je shranjevanje zasebnega klju\xc4\x8da na posebni napravi, ki ni povezana s spletom in je torej varna pred zlorabami. Denarnica je nalo\xc5\xbeena na zunanjem mediju. Ko se naprava pove\xc5\xbee z ra\xc4\x8dunalnikom z internetnim dostopom in vnese pravilna PIN koda, lahko uporabnik/lastnik upravlja z imetjem. Varnost zasebnega klju\xc4\x8da je poglavitna skrb lastnika kriptovalut saj predstavlja edini klju\xc4\x8d do posameznikovega kripto-kapitala. V primeru izgube zasebnega klju\xc4\x8da posameznik ne more dostopati do kapitala, v primeru kraje pa se premo\xc5\xbeenja lahko polasti storilec.\n_START_SECTION_\nDENARNICE V PAPIRNI OBLIKI\n_START_PARAGRAPH_\nKripto denarnice v papirni obliki so izredno varne in lahke za uporabo. Predstavljajo fizi\xc4\x8dno natisnjene klju\xc4\x8de, ki jih lahko uporabnik vnese v ra\xc4\x8dunalnik z internetnim dostopom in jih uporabi za prena\xc5\xa1anje kriptovalut. Klju\xc4\x8de na papirni denarnici prepoznamo v obliki QR kode.\n_START_SECTION_\nVARNOST KRIPTO DENARNIC\n_START_PARAGRAPH_\nKripto denarnice se razlikujejo tudi po stopnji \xc2\xa0varnosti. Manj\xc5\xa1o stopnjo varnosti zagotavljajo kripto denarnice v obliki programske opreme, saj so povezane s spletom in so izpostavljene hekerskim napadom. Pri kripto denarnicah strojne opreme in kripto denarnicah v papirni obliki obstaja tveganje fizi\xc4\x8dne izgube podatkov, je pa verjetnost kraje ali zlorabe veliko manj\xc5\xa1a.\n_START_SECTION_\nVARNOST UPORABNIKOV\n_START_PARAGRAPH_\n\xc4\x8ceprav se s pla\xc4\x8devanjem s kriptovalutami direktno ne uporabljajo osebni podatki, se vsi podatki o transakcijah bele\xc5\xbeijo, hranijo decentralizirano, vsi podatki o uporabniku pa so shranjeni tudi na spletu. To potencialno omogo\xc4\x8da identifikacijo osebe s pomo\xc4\x8djo IP naslova in s tem tudi posege v zasebnost. Poleg tega so uporabniki izpostavljeni tudi drugim vrstam prevar, kot so la\xc5\xbeni stro\xc5\xa1ki, kraja oziroma dekodiranje njihovega zasebnega klju\xc4\x8da ali izsiljevanje._NEWLINE_Kraje kriptovalut se odvijajo preko hekerskih napadov na spletne kriptodenarnice, menjalnice kriptovalut in platforme na katerih delujejo mre\xc5\xbee rudarjev.\xc2\xa0Kriptovalute niso zavarovane pred krajo, kar pomeni da ob izgubi kriptovalut ni garantirano nobeno povra\xc4\x8dilo \xc5\xa1kode. Odmevnej\xc5\xa1i primer \xc2\xa0je na primer hekerski napad na podjetje NiceHash, kateremu so v enem samem napadu odtujili \xc2\xa04700 bitcoinov v takratni vrednosti 60 milijonov evrov.\n_START_SECTION_\nUVELJAVLJENE KRIPTO DENARNICE\n_START_PARAGRAPH_\nGlede na visoko tveganje pri vlaganju v kriptovalute uporabniki izbirajo med kriptodenarnicami, ki ustrezajo njihovim zahtevam po varnosti in namenskosti. \xc2\xa0Med najbolj znane kriptodenarnice sodijo:_NEWLINE_- Bread wallet je mobilna denarnica za vsakodnevno pla\xc4\x8devanje, dostopna za uporabnike Android in iOs operacijskega sistema. Med transakcijo kripto valut aplikacija ne uporablja nobenega stre\xc5\xbenika, kar pomeni, da uporabnik ves \xc4\x8das nadzira kapital, dokler \xc2\xa0ga ne prejme naslovnik._NEWLINE_- Exodus je aplikacija na ra\xc4\x8dunalni\xc5\xa1kem namizju, ki podpira valute Bitcoin, Ether, Litecoins, Doge coins in Dash. Omogo\xc4\x8da preprosto dodatno varovalo (backup) in pretvorbo med kriptovalutami._NEWLINE_-Copay je kriptodenarnica za mobilne naprave s povezavo na spletu. Denarnica omogo\xc4\x8da funkcijo\xc2\xa0\xc2\xbbmulti signature\xc2\xab\xc2\xa0(za transakcijo so potrebne vse pristojne osebe z lastni\xc5\xa1tvom zasebnega klju\xc4\x8da)._NEWLINE_- Jaxx je prav tako denarnica v obliki aplikacije, ki podpira \xc2\xa0ve\xc4\x8d kriptovalut in omogo\xc4\x8da uporabo papirnih denarnic s skeniranjem QR kode._NEWLINE_- Armory je aplikacija, ki omogo\xc4\x8da shranjevanje klju\xc4\x8dev izven spleta, multi signature in mo\xc5\xbenost izdelave papirne denarnice s pomo\xc4\x8djo QR kode._NEWLINE_- Trezor je denarnica v obliki strojne opreme, namenjena pa je shranjevanju ve\xc4\x8djih koli\xc4\x8din Bitcoinov. Denarnica ne omogo\xc4\x8da vpogleda v privatni klju\xc4\x8d (privatni klju\xc4\x8d je v strojni opremi, lastniku ni poznana v obliki kode ali zapisa), kar jo naredi enako varno kot fizi\xc4\x8dni kapital (nevarnost fizi\xc4\x8dne kraje)_NEWLINE_- Blockchain.info je najpopularnej\xc5\xa1a Bitcoin denarnica. Dostopna je iz vseh brskalnikov in pametnih telefonov. Denarnica uporabniku omogo\xc4\x8da dve dodatni varnostni plasti (potreben vnos PIN kode ob vsaki transakciji in potrditev transakcije s strani prej izbrane osebe), podjetje pa nima dostopa do osebnih klju\xc4\x8dev uporabnikov. Vse transakcije te\xc4\x8dejo skozi stre\xc5\xbenike podjetja'